**299/2017.(X.26.) Kgy. sz. határozat**

1./ A Közgyűlés a Vas Megyei Temetkezési Kft. 2017. I. félévi beszámolóját jóváhagyja.

2./ A Közgyűlés az előterjesztés mellékletét képező vagyonkezelési szerződést 2017. december 1. napjától 2032. november 30-ig terjedő határozott időre az alábbi módosítással jóváhagyja:

* vagyonkezelési szerződés 1.14. pontjának utolsó francia bekezdése kerüljön törlésre,
* a vagyonkezelési szerződés 6. pontjának utolsó fordulatából kerüljön törlésre: „ügyfélszolgálati információkkal” kitétel,
* a vagyonkezelési szerződés 17.1. pontjának 14. francia bekezdése egészüljön ki az alábbi szövegrésszel: „A temető területére elhelyezett – a vagyonkezelő tulajdonát képező – 61 db konténerbe az összeggyűjtött hulladék berakása, elszállításának megszervezése és ellenőrzése.”

A Közgyűlés felhatalmazza a polgármestert és a Vas Megyei Temetkezési Kft. ügyvezetőjét a vagyonkezelési szerződés aláírására.

3./ A Közgyűlés felkéri a társaság ügyvezetőjét, hogy 2018. január 15. napjáig készítse el a társaság 2018. évi üzleti tervét, amely alapján a Közgyűlés a 2018. évi költségvetési rendelet elfogadása során dönt a Kft. éves működési támogatásának összegéről.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Kiskós Ferenc, a Vas Megyei Temetkezési Kft. ügyvezetője

Lakézi Gábor, a Városüzemeltetési Osztály vezetője)

**Határidő**: 1. pont: azonnal

2. pont: 2017. november 30.

3. pont: 2018. január 15.